
COMPARTIMENTUL SPAȚII CU ALTĂ DESTINAȚIE

NR. TMI2023-002798/04.07.2023
       RAPORT DE SPECIALITATE A PROIECTULUI DE HOTĂRÂRE
privind  atribuirea spațiului cu altă destinație  SAD2, situat în Timișoara, Piața Sfântul Gheorghe nr. 4, către Asociația Renașterea Familiei, la valoarea chiriei stabilită în baza în baza raportului de evaluare înregistrat cu nr. SC2023-007139/23.03.2023 și a prevederilor HCLMT nr. 253/13.06.2023
              Prin cererea înregistrată cu nr. SC2023-003594/10.02.2023, Asociația Renașterea Familiei, solicită atribuirea unui spațiu cu altă destinație din Timişoara, în vederea deschiderii Muzeul Bibliei. În acest scop a fost identificat SAD-ul 2,  P-ța Sfântul Gheorghe nr. 4, înscris în   CF-ul  nr. 405070-C1-U17  Timișoara. 
Spațiul cu altă destinație din Timişoara, P-ța Sfântul Gheorghe nr. 4, SAD 2 identificat prin CF nr. 405070-C1-U17 Timișoara, nr. topo/cadastral 326/I/XVII, situat la parterul imobilului, cu intrare din stradă,  cu 8,61% % p.c.i. și 60/711 mp teren în folosință, se află în proprietatea Municipiului Timișoara – domeniul public și este înregistrat în evidența patrimonială a Municipiului Timișoara cu nr. de inventar  - 101263.02  și valoarea de inventar – 198.325,00 lei și are suprafața de  98,15 mp.
            Asociația Renașterea Familiei este persoană juridică de drept privat, fără scop patrimonial,  având ca bază -  morala creștină, vizând consolidarea familiei, promovarea moralei creștine, consilierea persoanelor aflate în situații de criză, prevenirea abandonului școlar și ajutorarea celor aflați în nevoi, inclusiv, înființarea de servicii sociale pentru copiii instituționalizați, bătrâni și persoane aflate în situații vulnerabile.
In conformitate cu HCL nr. 441/16.10.2015 privind aprobarea regulamentului de funcționare și organizare a comisiei de analiză a spațiilor cu altă destinație decât aceea de locuință, a criteriilor de eligibilitate și selecție pentru stabilirea ordinii de prioritate în soluționarea cererilor de atribuire a unui spațiu cu altă destinație decât aceea de locuință către asociații, fundații, ONG-uri, partide politice, Asociația Renașterea Familiei a îndeplinit criteriile de eligibilitate și selecție pentru stabilirea ordinii de prioritate.

In urma evaluării, Asociația Renașterea Familiei a obținut 60 de puncte.
Având în vedere extrasul procesului verbal din data de 14.03.2023, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat atribuirea spațiului cu altă destinație  din Timișoara, SAD 2, P-ța Sfântul Gheorghe nr. 4, către Asociația Renașterea Familiei, până la data de 01.01.2026 și încheierea contractului de închiriere. Tariful de închiriere se va stabili prin raport de evaluare efectuat cu prestatorul de serviciu cu care municipalitatea are încheiat un acord cadru. Se va comunica Asociației Renașterea Familiei faptul că imobilul pentru care s-a făcut solicitarea nu are efectuată o expertiză de risc seismic și astfel utilizarea acestuia se va face pe proprie răspundere.

Spaţiul cu altă destinație SAD 2, din Timișoara, P-ța Sfântul Gheorghe nr. 4,  a fost verificat prin următoarele adrese ale serviciilor de specialitate:

- Adresa SC2023-003594/21.02.2023– a Biroului Clădiri Terenuri; 


- Adresa SC2023-003594/20.02.2023– a Compartimentului Fond Funciar;



- Adresa SC2023-003594/21.02.2023– a Serviciului Juridic;   
           SC Fidox SRL, prestatorul de serviciu cu care Municipiul Timișoara are încheiat contract prestării servicii, a întocmit raportul de evaluare înregistrat cu nr. SC2023-007139/23.03.2023. Conform Raportului de evaluare, tariful de închiriere este de 7 euro/mp/lună. 

Având în vedere prevederile HCLMT nr. 253/13.06.2023 privind modificarea și completarea art. 2 din Hotărârea Consiliului Local al Municipiului Timișoara nr. 441/16.10.2015, Anexa 2A art. 5, litera b), tariful de închiriere al spațiului va fi stabilit prin înmulțirea tarifului de închiriere al spațiului stabilit de către evaluator în Raportul de evaluare cu coeficientul de 0,25.
            Conform extrasului de proces verbal din data de 20.07.2023, comisia a hotărât atribuirea cu contract de închiriere, la tariful obținut prin aplicarea coeficientului aprobat conform HCLMT nr. 253/23.06.2023, Anexa 2A, art. 5, litera b) la tariful de închiriere stabilit prin raportul de evaluare, înregistrat cu nr. SC2023-007139/23.03.2023, rezultând tariful de închiriere de 1,75 euro/mp/lună.
            În temeiul art. 49, alin. (1) din Ordonanța nr. 26/30.01.2000 cu privire la asociații și fundații;
            În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ, cu modificările și completările ulterioare;

            În temeiul  art. 196 alin. 1 lit. a) și art. 139 alin. (3) lit. g) din Ordonaţa  de Urgenţă a Guvernului  nr. 57/2019, privind Codul administrativ, cu modificările și completările ulterioare;  

Având  în vedere prevederile legale, apreciem că Proiectul  de hotărâre  privind  atribuirea spațiului cu altă destinație  SAD 2, situat în Timișoara, Piața Sfântul Gheorghe nr. 4, către Asociația Renașterea Familiei, la valoarea chiriei stabilită în baza în baza raportului de evaluare înregistrat cu nr. SC2023-007139/23.03.2023 și a prevederilor HCLMT nr. 253/13.06.2023, către Asociația Renașterea Familiei, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

